China se pregătește pentru Anul Nou Lunar, pe fondul îngrijorărilor legate de economie
Gările și aeroporturile din China s-au aglomerat vineri, milioane de oameni întorcându-se în orașele natale pentru a sărbători împreună cu familia Noul An Chinezesc sau Anul Nou Lunar. Sărbătoarea, cea mai mare din China, cade în acest an între 28 ianuarie și 4 februarie și marchează sosirea Anului Șarpelui. Festivitățile dau, de obicei, un impuls afacerilor, cum ar fi magazinele, cinematografele și restaurantele, deoarece familiile se bucură de timp împreună, sărbătorind și făcând cumpărături, scrie Reuters.